جە ئەرەیاوناێوەنە فەرماندەیی یەکینەکاو  پارێزنای وەرکەوتوو کوردستانی (یەرەکە) باسش جە زیادتەربییەی هجووموو فڕۊکە بێفرۊکەوانەکاو دەوڵەتوو تورکی ئەرەگیری پەی سەروو ئاسۊسی و پێنجوێنۍ کەرڎەن و وستەنش ڕووە، کە بۊنە و ئا هجووماوە زەرەری فرە بە مێوەدەیما و باخاو خەڵکوو مەنتێقەکەی یاوان.
یەرەکە داواش وەنەو سەرجەموو چینەکا کەرڎێنە، کە ناڕەزایەتی وەراوەروو ئا هجووما بەروزا و واتش: ". بێگومان هەڵوێست و دژایەتیی گەلەکەیما بەتایبەت هەرێموو کوردستانینە تەنیا ڕاو مردنای و ماڕای ئەرەگیرانە".
دەقوو ئەرەیاوناکەی
پەی ڕای گردینی و گەلەکەیما!
هجووم و پەلامارە عاسمانییەکاو ئەڕتەش و دەوڵەتی فاشیستوو تورکیای پەی ئاسۊسی و پێنجوێنۍ زیاتەرۍ بیێنۍ و خەسارێوە فرەی ماددی بە دەگانشیناو ئا یاگا یاوان. پێسە ناوەندوو فەرمانداریی یەکینەکاو پارێزنای وەرکەوتوو کوردستانی(ی.ر.ک)ی، ئا هجووما بەتندی شەرمەزار کەرمۍ.
سەعات یەک پەی یەک و نیموو دمانیمەڕۊو ڕۊو ٢٤وو ئاگوست(تەباخ)ی، دامنەو کەشوو پەشتەو دەگاو ساڵیاواو پێنجوێنێنە هەرێموو کوردستانینە لاو فڕۊکێوە بێفڕۊکەوانوو دەوڵەتوو فاشیستوو تورکیەیۊ بۊردومان کریا. جە ئەنجاموو ئا بۊردومانینە مەرتەع و باخ و مێوەدەیمەو دەگانشینا و دارستانوو دەگایەکاو ساڵیاوا، کانی میرانی مەلیک و بناویان ئاویرشا وەر بییەنەنە و  بەداخۊ خەسارێوە گەورە وەروو هاموەڵاتاو ئا دەگایا کەوتەن. بەداخۊ ئاویروو دارستانەکەی ئانە ماوەو یەرۍ ڕوان بەرڎەواما و بەرەو دەگاو ڕەنگینەی ئینا ڕاوە  و هاموەخت خولیایۊ فڕۊکە سیخوڕییە بێفرۊکەوانەکاو ئەڕتەشوو فاشیستوو تورکیەی عاسمانوو پێنجوێنێنە بەرڎەواما و ئەگەروو هجوومی دووبارەی، هەڕەشێوەنە سەروو گیان و یانەو دەگانشینا.
پێسە ناوەندوو فەرمانداریی یەکینەکاو پارێزنای وەرکەوتوو کوردستانی (ی.ر.ک)ی، ئا هجوومە عاسمانییاو ئەڕتەشوو دەوڵەتوو فاشیستوو تورکیەی بەتندی شەرمەزارۍ کەرمۍ و جەخت کەرمێوە، کە ئامانجوو دەوڵەتی فاشیستوو ترکیەی چا هجووما، بەرڎەوامیداین بە جەنگی هەمەلایەنە دژوو گەلوو کوردی گردوو بەشەکاو کوردستانینە. بێگومان هەڵوێست و دژایەتیی گەلەکەیما بەتایبەت هەرێموو کوردستانینە تەنیا ڕاو مردنای و ماڕای ئەرەگیران. پا بۊنەوە داوا جە گردوو چینەکاو گەلەکەیما کەرمۍ بە بەروستەی ناڕەزایەتی مەیدانەکانە، پیلانگێڵنیی ئەرەگیرا پووچەڵ کەراوە.  دڵنیێنمۍ کۊشیای گەلەکەیما و هێزەکاو جمیەری ڕزگاریوازوو گەلەکەیمان وەراوەر بە ئەرەگیرا میاوۊ سەرکەوتەی.
ناوەندوو یەکینەکاو پارێزنای وەرکەوتوو کوردستانی (ی.ر.ک)
س.ز
